Wong Korea ing Jepang

Wong Korea ing Jepang yaiku warga Jepang saka etnis Koréa. Saiki dheweke dadi klompok etnik minoritas paling gedhe ing Jepang. Umume wong Koréa ing Jepang yaiku wong Koréa Zainichi, utawa kadang-kadang disingkat , yaiku penduduk permanen Jepang saka etnis Korea. Istilah Koréa Zainichi mung nuduhake warga permanen jangka suwe ing Jepang, sing isih njaga kebangsan Joseon (negara Koréa sakdurunge dibagi) utawa kewarganegaraan Koréa Kidul.

Tembung Zainichi ing basa Jepang tegese "urip ing Jepang", nanging istilah iki umume nuduhake wong Korea Zainichi, amarga jumlahe signifikan ing masarakat Jepang. Warga Jepang keturunan Korea, wong Korea sing entuk kewarganegaraan Jepang sing dinaturalisasi (bisa uga sawise revisi undang-undang 1985), uga warga biasa sing lair ing Jepang, ora diarani Zainichi.

Statistik 
Miturut statistik Biro Imigrasi Jepang, ana 593.449 wong Korea ing Jepang ing taun 2007. Data iki ora kalebu wong sing njupuk kewarganegaraan Jepang.

Sadurunge ing taun 2005, ana 515.570 wong Korea kanthi status penduduk permanen (permanent resident)kanthi kategori umum lan khusus, 284.840 wong wus njupuk kewarganegaraan Jepang, 82.666 pengunjung jangka suwe, lan 18,208 siswa Korea ing Jepang, dadi gunggunge ana 901,284 wong.

Sejarah 
Keturunan Zainichi Korea saiki bisa nyelusuri jejak diasporane nganti wiwitan abad kaping 20, nalika Korea isih dikuwasani deneng kaisar Jepang. Ing taun 1910, minangka asil saka Prajanjian Annexation Jepang-Korea, kabèh wong Korea dadi warga negara Kekaisaran Jepang. Gelombang migran paksa diwiwiti saka taun 1920-an, Sajrone Perang Dunia II, ana akeh warga Korea sing diwajibake gabung karo militer Jepang. Gelombang migrasi uga kedadeyan ora suwe sawise Korea Selatan dirusak ing Perang Korea ing taun 1950an. Akeh pengungsi uga teka sawise tragedi pembunuhan massal ing Pulo Jéju.

Statistik babagan imigrasi Zainichi arang banget ditemukake. Nanging ing taun 1988, sawijining klompok nom-noman Mindan sing diarani Zainihon Daikan Minkoku Seinendan (재일본대한민국청년회, 在日本大韓民国青年会) nerbitake laporan kanthi irah-irahan "Rama, critakake marang kita babagan dina kasebut. Laporan kanggo mbalekake sejarah kita" (アボジ聞かせて あの日のことを—我々の歴史を取り戻す運動報告書). Laporan kasebut nyakup survey babagan sebab kenapa generasi pertama wong Korea kanggo imigrasi. Asilipun yaiku 13,3% amarga wajib militer, 39,6% amarga alasan ekonomi, 17,3% amarga bebrayan lan kulawarga, 9,5% kanggo studi/urusan akademik, 20,2% amarga alasan liyane, lan 0,2% ora dingerteni. Survei kasebut ora kalebu wong sing umure kurang saka 12 taun nalika tekan ing Jepang.

Integrasi menyang masarakat Jepang 

Sawise aktivisme pirang-pirang taun, wong Zainichi ing Jepang saiki wis entuk posisi sing solid. Dhukungan saka organisasi pemuda Mintohren, organisasi kaum Zainichi (Mindan, Chongryon, lan liya-liyane), klompok minoritas liyane (Ainu, Burakumin, Ryūkyū, Uilta, Nivkhs, lan liya-liyane), uga wong Jepang sing simpatik, wis sukses ningkatake iklim sosial kanggo Zainichi ing Jepang. Uga ana wong Korea sing manggon ing Jepang sing nyoba nampilake awake dhewe dadi wong Jepang supaya ora ana diskriminasi. Umume pemudha Zainichi saiki mung nganggo basa Jepang, sekolah ing sekolah Jepang, kerja ing perusahaan Jepang, lan saya asring nikah karo wong Jepang. Umume proses naturalisasi kedadeyan ing antarane para nom-noman, lan umume wektu naturalisasi kasebut pas karo wektu nalika nggoleki pekerjaan resmi utawa perkawinan. Wong sing wis entuk urip sing mantep kadang milih njaga kabangsaan Joseon utawa Koréa Kidul, lan nganggep minangka bagean saka warisan budaya.

Tokoh Korea-Jepang sing misuwur 
 Akiko Wada, penyanyi lan bintanv televisi
 Jyongri, penyanyi lan panulis lagu J-Pop
 Masutatsu Ōyama, pangripta karaté gaya Kyokushinkai
 Verbal, rapper grup hip hop M-Flo
 Yoshihiro Akiyama, atlit MMA Jepang

Dheleng uga 
 Wong Ainu
 Wong Yamato

Referensi

Pranala njaba 
  FCCJ (The Foreign Correspondents' Club of Japan) Pak Suganuma, mantan Biro Investigasi Keamanan Publik, nerangake babagan Korea Zainichi
  Persatuan Warga Koréa Kidul ing Jepang (Mindan)
  Sejarah Mindan 
  Koran daring mbahas babagan Korea Zainichi lan Mindan 
  Federasi Asosiasi-Asosiasi Korea, Jepang

Masarakat Jepang
Suku bangsa ing Jepang